આ કેસની હક્કિત એવા પ્રકારની છે કે, આરોપી યુવરાજસિંહ ઉર્ફે લકકીરાજસિંહ જગતસિંહ જાડેજાએ આઇ.સી.આઇ.સી.આઇ. બેંકમાં જઇ સોનાના દાગીના ઉપર લોન મળવા માટે માંગણી કરેલ અને તેમની સાથે અંજલીબા રાજદિપસિંહને લઇ પોતાના દાગીના ગીરવે મુકી લોન મેળવેલ. આ રીતે પ્રથમ પ્રયાસમાં સફળ થતા ફરી વખત બેંકમાં બીજા અરજદાર સાથે આવી ફરી વખત ખોટા સોનાના દાગીના ઉપર લોન મેળવેલ. આ રીતે બીજી વખત પણ સફળ થતા આરોપીઓએ આ બેંકની અન્ય બ્રાંચમાં જઇને વધુ બે વખત લોન મેળવેલ. બેંકના નિયમીત ઓડીટ દરમ્યાન જાણમાં આવેલ કે આ સોનાના દાગીનામાં સોનુ ફકત ઉપરથીજ ચડાવેલ અને અંદર પિતળના દાગીના છે. આમ બનતા બેંક દ્વારા પોલીસમાં ફરીયાદ થયેલ જેમાં યુવરાજસિંહ ઉર્ફે લક્કીરાજસિંહ જગતસિંહ જાડેજા અને અન્ય આરોપીઓ વિરૂધ્ધ ગુનો દાખલ કરી તેઓની ધરપકડ કરવામાં આવેલ.